Vusteras katedrāle

Vusteras katedrāle (angļu: Worcester Cathedral) jeb Vusteras Kristus un Svētītās Jaunavas Marijas katedrāles baznīca (angļu: Cathedral Church of Christ and the Blessed Mary the Virgin, of Worcester) ir no 1084. un 1504. gadam celta anglikāņu katedrāle, kas atrodas Anglijas rietumos, Vusteras pilsētā, Sevērnas upes kreisajā krastā. 680. gadā dibinātās Vusteras diecēzes galvenā baznīca. Tā kā katedrāle celta gadsimtu laikā, tai ir daudzu arhitektūras stilu iezīmes, sākot no normaņu arhitektūras līdz perpendikulārajai gotikai. Katedrāles arhitektūra slavena ar normaņu kriptu, kapitula zāli un gotiskajām velvēm. Katedrāle restaurēta 19. gadsimta vidū. Katedrālē apglabāti karalis Džons Bezzemis, Velsas princis Arturs un premjerministrs Stenlijs Boldvins. Ārējās saites Oficiālā tīmekļa vietne Vikikrātuvē par šo tēmu ir pieejami multivides faili. Skatīt: Vusteras katedrāle. Encyclopædia Britannica raksts (angliski)